b'\n_START_ARTICLE_\nAkira Higa\xc5\xa1i\n_START_SECTION_\nZa\xc4\x8detki, 1988-92\n_START_PARAGRAPH_\nV svetovnem pokalu je debitiral v sezoni 1988/89 na tekmi v Sapporu, kjer 17. decembra 1988 na srednji napravi osvojil to\xc4\x8dke za \xc5\xa1tirinajsto mesto. Naslednji dan je uvrstitev \xc5\xa1e izbolj\xc5\xa1al, ko je bil na veliki skakalnici enajsti._NEWLINE_Na svetovnem prvenstvu v Val di Fiemmu leta 1991 je preizku\xc5\xa1njo na mali skakalnici kon\xc4\x8dal na 10. mestu.\n_START_SECTION_\n1992-2000\n_START_PARAGRAPH_\nV sezoni 1992/93 je skupno kon\xc4\x8dal na 20. mestu, potem, ko je dobil tekmo v Sapporu._NEWLINE_Nato je nase opozoril v sezoni 1996/97, ko je osvojil svojo drugo zmago v svetovnem pokalu, bil je najbolj\xc5\xa1i na letalnici v Planici kjer je slavil pred Primo\xc5\xbeem Peterko.\n_START_SECTION_\n2000-2010\n_START_PARAGRAPH_\nNato se je zopet pojavil v svetovnem pokalu v sezoni 2002/03, naknadno pa je bil zaradi nekaj solidnih rezultatov uvr\xc5\xa1\xc4\x8den v japonsko ekipo za svetovno prvenstvo v italijanskem Predazzu 23. februarja 2003, ekipa pa je tam osvojila srebrno medaljo._NEWLINE_V sezoni 2004/05 in 2005/06 je nastopal tudi v kontinentalnem pokalu, potem ko je na tekmah svetovnega pokala le redko pri\xc5\xa1el do to\xc4\x8dk._NEWLINE_Leta 2010 je v starosti 38 let prenehal z nastopi v svetovnem pokalu in se naslednji dve leti udele\xc5\xbeeval le doma\xc4\x8dih tekem na japonskem. Nato je leta 2012 kon\xc4\x8dal \xc5\xa1e s temi nastopi in zaklju\xc4\x8dil svojo kariero.'